stanford-oval/wikipedia huggingface dataset:
בתי המשפט המלכותיים
ארכיטקטורה

מעל השער הראשי מגולפת מרפסת פיסולית עם שערי ברזל. בראש השער מגולף באבן פסל של ישו ותחתיו פסליהם של שלמה המלך ואלפרד הגדול, המייצגים את השופטים. בחזית הצפונית מגולף פסלו של משה רבנו ותחתיו פסלים של כלב וחתול המייצגים את המתדיינים בבתי המשפט. כן מפוסלים לאורך החזית פסליהם של שופטים ועורכי דין נודעים. הכניסה הראשית מובילה לאולם המרכזי, המעוצב כפנים של בזיליקה עם חלונות ויטראז' ורצפת פסיפס משיש. על האולם המרכזי צופות גלריות שיש. משני צידיו של האולם המרכזי מובילים מעברים לאולמות המשפט, לשכות חבר מושבעים, תאי עדים, לשכות שופטים וחדרי המתנה ודיונים למתדיינים ובאי-כוחם.
אל המבנים המקוריים במתחם התווסף ב-1911 אגף West Green הכולל אולמות דיון לבית דין לגירושים, שהיו המבנים הראשונים שצוידו במיזוג אוויר כחלק מתכנון מקורי. ב-1968 נוסף בניין המלכה (Queen's Building) שכלל 12 אולמות נוספים לענייני משפחה ותאי מעצר, שלא נעשה בהם שימוש, כיוון שבית הדין לא שימש לדין פלילי.
בשנת 1990 התווסף למתחם גורד שחקים מודרני בן 12 קומות בשם "בניין תומאס מור" (Thomas More Building), המאכלס את בית הדין לפשיטת רגל ודיני חברות.
גלריה

הכניסה הראשית למתחם וחזית האולם המרכזי
בתי המשפט המלכותיים
פנים האולם המרכזי
ג'ו אברקרומבי

| --- | --- |

ג'ו אברקרומבי, 2012
 לידה:  31 בדצמבר 1974 (בן 49) לנקסטר, הממלכה המאוחדת 
 מדינה:  הממלכה המאוחדת 
 לאום:  בריטי
 עיסוק:  סופר
 מקום לימודים:  אוניברסיטת מנצ'סטר, Lancaster Royal Grammar School 
 שפות היצירה:  אנגלית
 תחום כתיבה:  פנטזיה
 סוגה:  פנטזיה אפלה
 יצירות בולטות:  "החוק הראשון", "ים הרסיסים"
 תקופת הפעילות:  מ-2004 
 האתר הרשמי
 
ג'ו אברקרומבי (אנגלית: Joe Abercrombie; נולד ב-31 בדצמבר 1974) הוא סופר בריטי מסוגת הפנטזיה ופנטזיה אפלה.
קורות חיים

ג'ו אברקרומבי נולד בלנקסטר שבמחוז לנקשייר בצפון-מערב אנגליה. אחרי סיום בית ספר תיכון בעיר, הוא למד פסיכולוגיה באוניברסיטת מנצ'סטר.

אחרי סיום הלימודים אברקרומבי עבד בטלוויזיה וכעורך וידאו. בזמנו החופשי הוא התחיל לכתוב ב-2002 את הספר הראשון שלו הלהב עצמו (The Blade Itself) וסיים אותו ב-2004. הספר יצא לאור ב-2006 ואחריו יצאו שני ספרים הנוספים של הטרילוגיה - בטרם עלותם לגרדום וטיעונם האחרון של מלכים. טרילוגיה זו הפכה ייחודית בנוף הפנטזיה בעיקר בשל הניסיון המתמשך והעקבי שלה לטשטש את הגבולות בין טוב לרע.
ספריו > החוק הראשון

הלהב עצמו (The Blade Itself), 2006
בטרם עלותם לגרדום (Before They Are Hanged), 2007
טיעונם האחרון של מלכים (Last Argument of Kings), 2008
עדיף להגיש קר (Best Served Cold), 2009
הגיבורים (The Heroes), 2011
ארץ אדומה (Red Country), 2012
קצת שנאה (A Little Hatred), 2019
הבעיה עם שלום (The Trouble With Peace), ספטמבר 2020
חכמת ההמונים (The Wisdom of Crowds), 2021
The Fool Jobs, 2010
Yesterday, Near A Village Called Barden, 2011
Freedom!, 2012
Some Desperado, 2013
Skipping Town, 2013
Tough Times All Over, 2014
Hell, 2016
Two's Company, 2016
Wrong Place, Wrong Time, 2016
Small Kindnesses, 2016
A Beautiful Bastard, 2016
Made a Monster, 2016
Three's a Crowd, 2016
ספריו > טרילוגיית ים הרסיסים

חצי מלך (Half a King), 2014. זכה בפרס לוקוס לרומן הטוב ביותר לבני נוער לשנת 2015.
חצי עולם (Half the World), 2015
חצי מלחמה (Half a War), 2015
הערות שוליים

↑  יוחאי אורלן, הטובים, הרעים וטרילוגיית החוק הראשון, באתר מילימילים
| --- | --- |
בקרת זהויות :  NLI: 987007518762005171  PLWABN: 9810676022405606  BIBSYS: 8070884  BNE: XX4737586  BnF: cb16191707m (data)  GND: 132403706  ICCU: MODV650628  ISNI: 0000 0001 0921 8936  LCCN: nr2006020159  LNB: 000238903  MusicBrainz: eed98437-ce6e-42b6-a59d-488e81aafc4d  NKC: xx0076408  NLA: 57004438  NSK: 000549055  NTA: 296067903  RERO: 02-A013958567  SELIBR: 357599  SUDOC: 165626682  VIAF: 85800591   WorldCat (עם VIAF): 85800591
גבעת אשמר

| --- | --- |
אין תמונה חופשית
 היסטוריה
 תקופות:  התקופה הרומית בארץ ישראל, התקופה הביזנטית בארץ ישראל 
 מיקום
 מדינה:  ישראל 
 קואורדינטות:  32°35′53″N 35°08′50″E﻿ / ﻿32.598055555556°N 35.147222222222°E﻿ / 32.598055555556; 35.147222222222
  (למפת הכרמל מוגדלת) גִּבְעַת אֶשְׁמָר(למפת הכרמל רגילה) גִּבְעַת אֶשְׁמָר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גִּבְעַת אֶשְׁמָר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גִּבְעַת אֶשְׁמָר
 
גִּבְעַת אֶשְׁמָר או תֵּל אֶל־אַסְמַאר היא גבעת בזלת בצורת חרוט הנמצאת ברמות מנשה, מצפון לנחל מִדְרָךְ, בין משמר העמק ומדרך עוז. באתר נמצאות מפולות של אבני גוויל, המכוסות צמחייה עבותה. בראש הגבעה נמצאים שרידי מצודה מרובעת (27x28 מטר). הכניסה למצודה נמצאת בחלקה הדרומי-מערבי של הגבעה. בצידה הדרומי-מזרחי נמצאו שרידים אפשריים של מגדל. במרחק של כ-25 מטרים מצפון למצודה, במורדות הגבעה, התגלתה סוללה המקיפה את חלקה הצפוני של הגבעה. בתצלומי אוויר משנת 1944 ניתן לזהות חלוקה של הגבעה לחלקות קרקע, כנראה מהתקופה הרומית או מהתקופה הביזנטית. באתר נמצאו חרסים בודדים מן התקופה הרומית, הביזנטית והממלוכית. חלק מהחרסים עשויים להשתייך לתקופה הפרסית ולתקופה הצלבנית.
הערות שוליים

↑  גִּבְעַת אֶשְׁמָר, אבנר רבן, באתר הסקר הארכאולוגי של ישראל
ערך זה הוא קצרמרבנושא ארכאולוגיה. אתם מוזמנים לתרום לוויקיפדיה ו.
ג'ו אלון

ערך זה עוסק בטייס קרב ישראלי בכיר. אם התכוונתם למרכז חינוכי בנגב הצפוני, ראו .
| --- | --- |

 לידה:  25 ביולי 1929 עין חרוד, פלשתינה (א"י) 
 נרצח:  1 ביולי 1973 (בגיל 43) מרילנד, ארצות הברית 
 תאריך עלייה:  מרץ 1949
 מדינה:  ישראל 
 דרגה:   אלוף-משנה
 תפקידים בשירות
  מפקד טייסת 101   מפקד בסיס חצרים  נספח אווירי בארצות הברית
 
ג'ו אלון לאחר טיסה
הכניסה למרכז המבקרים "מרכז ג'ו אלון" ביער להב שבנגב, שהוקם לזכרו.
יוסף (ג'ו) אלון (25 ביולי 1929 – 1 ביולי 1973) היה טייס קרב ישראלי בדרגת אלוף-משנה, ממקימי חיל האוויר הישראלי. נרצח בחודש יולי 1973 בעת ששימש כנספח אווירי וימי בארצות הברית. מעשה הרצח לא פוענח מעולם.
קורות חיים

אלון נולד בשם יוסף פלצ'ק בי"ז בתמוז תרפ"ט לפרידל וטקלה בקיבוץ חפציבה. כשהיה בן שנתיים, בשנת 1931, חזרה המשפחה לצ'כוסלובקיה. בשנת 1939 נשלח לבריטניה עם אחיו, דוד, במסגרת הקינדר-טרנספורט שאורגן על ידי סר ניקולס וינטון הבריטי, ואומץ שם על ידי ג'ני וג'ורג' דוידסון, זוג נוצרים חשוכי ילדים. כך למעשה ניצלו חייו. הוריו נכלאו בגטו טרזין ונספו באושוויץ.
לאחר מלחמת העולם השנייה חזר לצ'כוסלובקיה, למד צורפות, הצטרף לקורס טיס מטעם ארגון ההגנה באולומוץ, צ'כוסלובקיה. במרץ 1949 עלה לישראל, התגייס כטייס בחיל האוויר הישראלי. בשנת 1955 עיברת את שם משפחתו ל"אלון". בחיל האוויר עבר קורסים שונים. שירת ב-1953 כטייס מטאור, ב-1955 - כטייס אוראגן, ב-1956 - כטייס מיסטר. מאוגוסט 1960 עד אוגוסט 1961 שימש מפקד טייסת 101 שהטיסה מטוסי מיסטר, ובנובמבר 1961 חזר לפקד עליה כטייסת המיראז'ים הראשונה של צה"ל. ב-1965, לאחר שנה של קורס פיקוד ומטה באנגליה עבר למטה חיל האוויר והקים את ענף בטיחות טיסה. היה בין מקימי בסיס חיל האוויר בחצרים ומפקדו הראשון בין השנים 1970-1966.
בשנת 1970 מונה לנספח האווירי בשגרירות ישראל בוושינגטון ארצות הברית. במהלך פעילותו יצר קשרים הדוקים עם הקהילה היהודית, סייע בפעולות המגבית היהודית והרצה בפני תלמידים וסטודנטים.
ב-1 ביולי 1973 נרצח אלון ביריות בפתח ביתו שבמרילנד. זהות הרוצחים ומניעיהם לא ידועים עד היום. אלון הותיר אחריו אישה, דבורה, ושלוש בנות.
על פי מסמך חסוי של ה-FBI שנחשף בשנת 2007 עולה כי לדברי מקור פלסטיני בוצע הרצח בידי ארגון ספטמבר השחור.
על שמו הוקם מרכז ג'ו אלון, לידיעת הארץ ולהכרת הנגב, ומוזיאון תרבות הבדואים. בסמוך לקיבוץ להב שבנגב ניטע יער להב לזכרו. הדרך מבאר שבע לבסיס חיל האוויר חצרים נקראת על שמו "דרך ג'ו אלון". בשנת 2019 הוקמה לזכרו "תוכנית ג'ו אלון לקירוב לבבות" שמטרתה להעמיק את הערכים ההומניסטיים ולחזק את קשרי התרבות, החברה והחינוך באמצעות מפגשים ומשלחות של תלמידי תיכון ישראלים וצ'כים.
תאוריית קשר על נסיבות מותו

בסרטה הדוקומנטרי של ליאורה עמיר-ברמץ ששודר בערוץ הראשון,, תיארו ד"ר אורי מילשטיין וטייס הקרב אל"ם יעקב אגסי תיאוריה, שעל פיה אלון, בתפקידו כסוכן "המוסד" תחת כיסוי של נספח אווירי בוושינגטון, נחשף לקנוניה ישראלית אמריקאית, שלא היה אמור להיחשף אליה ושהיה חשש שלא ינצור את לשונו אודותיה: "לאפשר למצרים לשקם כבודם באמצעות הישג צבאי מוגבל בסיני", במה ששלושה חודשים לאחר חיסולו נודעה כמלחמת יום הכיפורים, על מנת לאפשר מהלך מדיני שיוביל להסכם שלום בין ישראל למצרים בתיווך אמריקאי וכך יצמצם את המעורבות הסובייטית במזרח התיכון.
לאחר שידור הסרט פרסם החוקר פרופ' אורי בר-יוסף מאמר שבו הסתייג בחריפות מתאוריה זו, וציין שהיא "דומה לזו ששמעתי לאחרונה, ולפיה חייזרים השתלטו על ראש הממשלה ואשתו ולכן הם מתנהגים כפי שהם מתנהגים."
פרד ברטון (ר' לקריאה נוספת להלן), מצא כי רצח ג'ו אלון בוצע על ידי הארגון הפלסטיני "ספטמבר השחור", שלקח אחריות על הרצח מיד לאחר ביצועו, כחלק ממלחמת החיסולים בינו לבין "המוסד" שהגיעה לשיאה במהלך 1973. בדרך דומה התנקשו בחייו של איש "המוסד" ברוך כהן במדריד ונערכה התנקשות כושלת בצדוק אופיר בבריסל. מודיע של ארגון "ספטמבר השחור" בארצות הברית אישר כי ג'ו אלון נפגש עמו לפני הרצח וככל הנראה ניסה לגייסו כסוכן של "המוסד". לפי ברטון את הרצח ביצע פלסטיני בשם חסן עלי שנמלט לאחר הרצח לברזיל. ככל הנראה חסן עלי חוסל על ידי "המוסד" ב-2010.
בינואר 2017, לאחר 44 שנה, החליט ה-FBI לפתוח מחדש את חקירת הרצח.
לקריאה נוספת

מי רצח את ג'ו אלון? מאת פרד ברטון עם ג'ון ברונינג, הוצאת כנרת זמורה-ביתן דביר, 2011
הערות שוליים

↑  ליאורה עמיר-ברמץ, מי רצח את אבא?, הערוץ הראשון, 6 באפריל 2011
↑  אורי בר-יוסף, מה שאסור לערוץ ממלכתי, באתר הארץ, 12 באפריל 2011
↑  מי רצח את ג'ו אלון?, באתר חיל האוויר, ‏13 ביוני 2011
↑  שחר חי, 'הילדים חשבו שברוך סוכן מכונות'. אלמנות השב"כ, באתר ynet, 24 באפריל 2012
↑   אדם גולדמן, הניו יורק טיימס, האף-בי-איי פתח מחדש את חקירת רצח הנספח הצבאי בוושינגטון ג'ו אלון, באתר הארץ, 9 בינואר 2017
| --- | --- |
בקרת זהויות :  NLI: 987007344652505171  GND: 1032886609  ISNI: 0000 0000 8744 0172  LCCN: n2010061296  VIAF: 126912064   WorldCat (עם VIAF): 126912064
גאולה

ערך זה עוסק במושג דתי. אם התכוונתם לפירושים אחרים למושג, ראו .
גאולה היא שחרור והצלה של אדם או של קבוצה מצרה או משיעבוד. במשמעות המקראית יש יחס קרבה בין הגואל למושא הגאולה. ביהדות מכונה תיקון העולם העתיד לבא בשם "גאולה", ויש חובה הלכתית להאמין בה ולצפות לה. יש בעם ישראל הרואים בתהליכי השנים האחרונות ובשיאם קום מדינת ישראל את "אתחלתא דגאולה".
ביהדות

בתנ"ך ישנם ביטויים רבים למושג גאולה: שחרור קרקעות ובתים משעבוד לאדם אחר, שחרור מעבדות, הצלה מצרה, פדיון תוצרת חקלאית מקדושת מעשרות, סיום אלמנוּת, הצלה ממוות, וכיוצא באלו.
אף כי המושג "גאולה" מתייחס למספר סוגים של גאולה, מקום מיוחד והתייחסות מיוחדת יש לגאולת עם ישראל וביאת ימות המשיח, הן בתנ"ך והן בתורה שבע"פ: תלמוד ירושלמי, תלמוד בבלי, הן במדרשים עתיקים, והן בשני חיבורי תורת הסוד המרכזיים: ספר הזהר, וספר עץ חיים המיוחס לתלמידו של האר"י הקדוש.
הציפייה לגאולת עם ישראל היא אחת החובות העיקריות ביהדות, ואף נקבעה בהלכה היהודית כמצוה שבעבודת הלב, כלומר בתפילה, שנתקנה על ידי אנשי כנסת הגדולה: תפילת שמונה עשרה.
כמו כן הוזכרה כיסוד ה-12 ב-13 עיקרי האמונה היהודית לרמב"ם. תפיסת הגאולה נשענת על האמונה במידותיו של ה', ביכולתו הבלתי מוגבלת, בצדקתו וברחמיו, בנוסף לכך, בתורה שבכתב נאמרו מצוות מיוחדות שיהיה ניתן לקיימן רק בזמן הגאולה, עובדה זו מוסיפה, מכיוון ועל-פי הדת, לא ניתן לומר על מצוות כי ניתן לקיים אותן ברוחניות, ומכאן ראיה נוספת על פי היהדות שהגאולה היא תקופה העתידה להתרחש בגשמיות דווקא.
בספרי הנביאים ניתן מקום מיוחד לתקווה לגאולה - הגלות היא עונש שבא על עם ישראל בשל חטאיו, ובעתיד תבוא הגאולה מידי אלוהים, אך אין ידוע מתי תבוא.
"המקור העיקרי לתקוות הגאולה היא האופטימיות ההיסטורית שבאמונת הייחוד, שיוצריה האמינו בכל להט אישיותם כי העולם נוהג לפי רצונו של האל הטוב והמיטיב. בשעת הגאולה יתגשמו הייעודים הפנימיים החבויים בהיסטוריה, ובכך תגיע הבריאה לכלל שלימות ושכלול. ברם, לפי דברי הנביאים, זמן קיומם והגשמתם של ייעודים אלה אינו קבוע מראש, שכן הוא תלוי במידה מכרעת בשיתוף מצד האדם".
זרמים מסוימים בציונות, ובעיקר בציונות הדתית רואים בתקומה הממלכתית-מדינית בארץ ישראל שלב עיקרי בגאולת עם ישראל. הרציונל העומד מאחרי תפיסה זו הוא בין היתר ההבנה כי פשט המילה גאולה מורה על שחרור מהגלות. בזרמים אלה, אין רואים את תקומת מדינת ישראל כתכלית הגאולה, אלא הוא ראשית צמיחת גאולתנו, ושלבים רבים עתידים עוד להתרחש בו. הציבור החרדי, חלוק על תפיסה זו, משום שלתפיסתם, תהליך זה אמור להיות על ידי המלך המשיח.
גאולה רוחנית: בזרמים ביהדות הרפורמית וכן בדתות אחרת, התפתח רעיון הגאולה למישור הרוחני, שחרור האדם מהבלי העולם הזה ועולם החומר והיצר ומעלתו לספירות שמימיות. הגאולה הרוחנית היא גם ההתפתחות של רעיון הגאולה מהלאומי אל המישור הקהילתי והפרטי - במקביל לתהליכים דומים בתחומי מחשבה ותרבות אחרים.
בנצרות

לפי הנצרות ישו גאל בעזרת ייסוריו את האנושות מהחטא הקדמון, ובעתיד יופיע פעם נוספת על מנת לגאול את האנושות מחטאיה(ראו: אפוקליפסה). רעיון תחיית המתים הוא החוליה העיקרית בתורת הגאולה הנוצרית. הדבר מודגש באופן ברור ביותר בברית החדשה באיגרת הראשונה אל הקורינתים פרק חמישה עשר פסוקים 13–14: "אם אנו מכריזים כי המשיח קם לתחייה מבין המתים, כיצד אחדים מאתנו יכולים לומר כי תחיית המתים איננה קיימת? כי ללא תחיית המתים המשיח לא היה קם לתחייה, וכל בשורתנו ואמונתנו היו לשווא" (ה"משיח" בנצרות הוא ישו, שסיפור תחייתו מהמתים מסופר בבשורות). המדובר איננו בתחיית הנפש בלבד, אלא בתחיית הגוף והנשמה בשלמותם, ולכן בתחייתו האישית של האדם בתור שכזה: "אם רוחו של מי שהשיב לתחייה את ישו מבין המתים שוכנת בתוככם, מי שהשיב לתחייה את המשיח מבין המתים, יוכל להחיות גם את גופכם בן התמותה באמצעות רוחו השוכנת בתוככם" (איגרת אל הרומאים פרק שמונה פסוק 11).
בדתות אחרות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דת זרתוסטרה (אמגושיות), שהיא דת איראנית, מבטיחה שהגאולה תבוא לאחר היאבקות מכרעת בין האור (האמת) ובין החושך (הכזב).
לפי הדתות ההודיות גאולת האדם מגיעה על ידי ניתוק מהשיעבוד לחומר.
ראו גם

אחרית הימים
אסכטולוגיה
יום הדין
ראו גם > ביהדות

משיח
ימות המשיח
אתחלתא דגאולה
כוכב הגאולה
שבת חזון
לקריאה נוספת

פרנץ רוזנצווייג, כוכב הגאולה, תרגם מגרמנית וצירף הערות יהושע עמיר, הקדים מבוא והוסיף ביאורים משה שוורץ. מוסד ביאליק, 1993
הערות שוליים

1 2  ספר ויקרא, פרק כ"ה
↑  ספר בראשית, פרק מ"ח
↑  ספר ויקרא, פרק כ"ז
↑  מגילת רות, פרק ג'
↑  ספר הושע, פרק י"ג
↑  תלמוד בבלי, מסכת שבת, דף ל"א, עמוד א'
↑  ספר ישעיה, פרק ס"ג, פסוק ד' וראו פרשנות התלמוד הבבלי, סנהדרין צ"ט ע"א; וכן מדרש תהלים מזמור ט'; מדרש שני כתובים, אוצר מדרשים (אייזנשטיין).
↑  בנימין אופנהיימר, דימויי הגאולה במקורות בית ראשון ושני, מתוך: כתב עת 'האומה', גיליון מס' 33, טבת תשל"ב, עמ' 303-299, באתר "מקראנט"
↑  מהר"ל מפראג, נצח ישראל, פרק א
↑  וכפי שמתבטא בתפילה לשלום המדינה: ”אָבִינוּ שֶׁבַּשָׁמַיִם, צוּר יִשְׂרָאֵל וְגואֲלו, בָּרֵךְ אֶת מְדִינַת יִשְׂרָאֵל, רֵאשִׂית צְמִיחַת גְּאֻלָּתֵנוּ“.
↑  דוד ג. פלוסר, רעיון הגאולה בנצרות, האנציקלופדיה העברית עשירי, חברה להוצאת אנציקלופדיות בע"מ, תשכ"ב, עמ' 193
| --- | --- |
בקרת זהויות :  NLI: 987007553419605171  BNE: XX526627  BnF: cb11942369z (data)  GND: 4024017-4  LCCN: sh85116928  NDL: 00567340  NKC: ph162849
בתולת הים מפיג'י

בתולת הים מפיג'י של ברנום משנת 1842
בתולת הים מפיג'י (באנגלית: Fiji Mermaid לעיתים מאוית גם Feejee Mermaid) הייתה מוצג טיפוסי בירידים ובמופעי שוליים, שהייתה אמורה להיות יצור שחציו יונק וחציו דג.
המוצג המקורי פורסם על ידי ענק הקרקסים פי. טי. ברנום, אך מאז הופצו פרטים נוספים במקומות נוספים, בין השאר באוסף המוזרויות של רוברט ריפלי.
בתולת הים החנוטה של ברנום נלכדה, לכאורה, בשנת 1842 על ידי "ד"ר ג'יי גריפין". גריפין היה בפועל לוי ליימן, שותפו הקרוב של ברנום. הפרט המקורי הוצג בכל רחבי ארצות הברית, אבל אבד בשנות השישים של המאה ה-19 בשריפה במוזיאון של ברנום.
למעשה היה המוצג פרי עבודתו של אומן אינדונזי שהשתמש בעיסת נייר וחומרים מן החי - זנבו של דג אקזוטי וגו של תינוק אורנגאוטן, שנתפרו יחד עם ראשו של קוף.
ג'נסיס G90

| --- | --- |

 מאפיינים כלליים
 נקרא גם:  ג'נסיס EQ900 (בדרום קוריאה לפני למתיחת הפנים)
 יצרן:  ג'נסיס מוטורס
 שנות ייצור:  2015-הווה
 הרכבה:  דרום קוריאה דרום קוריאה רוסיה רוסיה
 מודל קודם:  יונדאי אקווס
 חברת אם:  יונדאי
 סיווג:  מכונית סלון
 מרכב:  סדאן בעלת ארבע דלתות
 אורך:  5,205 מ"מ 5,495 מ"מ (לימוזינה)
 רוחב:  1,915 מ"מ
 גובה:  1,495 מ"מ 1,505 מ"מ (לימוזינה)
 משקל:  בין 1,995 ל-2,290 ק"ג
 בסיס גלגלים:  3,160 מ"מ 3,450 מ"מ (לימוזינה)
 מפרט טכני
 מנוע:  מנוע בנזין 
 הילוכים:  תיבת הילוכים אוטומטית בעלת שמונה הילוכים
 קשר:  ג'נסיס G80, קיה K9
 מעצב:  פיטר שרייר (לפני מתיחת פנים) לוק דונקרולוק (אחרי מתיחת פנים)
 
ג'נסיס G90 (באנגלית: Genesis G90) היא מכונית סלון במרכב סדאן, שמיוצרת על ידי ג'נסיס משנת 2016. היא הוצגה בדצמבר 2015, והגיעה לישראל בפברואר 2021. לשוק האמריקאי נחשף ה-G90 באוגוסט 2016 עם מנועים שונים. ה-G90 היא המכונית הראשונה של ג'נסיס.
ה-G90 מתחרה ברכבים כגון: מרצדס-בנץ S-קלאס, אאודי A8 ולקסוס LS.
דור ראשון (שם קוד HI)

הדור הראשון יוצר בין השנים 2015 ל-2021. הדור הראשון של הגנסיס G90 נקרא "ספינת הדגל" של החברה המציגה את בסיס העיצוב של רכבי החברה. היא כללה שני מסכי מגע, אחד ללוח מחוונים ואחד למולטימדיה המרכזית שניהם בקוטר 12.3 אינץ'. היא כללה גם ידית הילוכים קטנה שפחות בולטת, ושעון אנולוגי קטן הנמצא מתחת ללוח המולטימידיה המרכזי.
לאחר 24 שעות מהצגת ה-G90 בוצעו 4,300 הזמנות לקנייתה.
במבחן הבטיחות שערך היורו NCAP קיבלה ה-G90 דור ראשון חמישה כוכבי בטיחות.
דור ראשון (שם קוד HI) > מפרט טכני

הדור הראשון כלל שלושה מנועים לשוק הקוריאני ושני מנועים שונים לשוק האמריקאי, ולשוק הסיני הציגה מנוע טווין טורבו בנזין בנפח 3.0 ליטר.
לשוק הקוריאני הציגה ג'נסיס מנוע בנזין בנפח 3.3 (טווין-טורבו) ו-3.8 ו-5.0 ליטרים בתצורת V6 צילנדרים במנועי ה-3.3 ו-3.8 ליטר ובתצורת V8 למנוע ה-5.0 ליטר, הם מספקים 370 כוחות סוס (במנוע ה-3.3 ליטר) ו-315 כוחות סוס (במנוע ה-3.8 ליטר) ו-425 כוחות סוס (במנוע ה-5.0 ליטר).
לשוק האמריקאי הציגה ג'נסיס מנוע בנזין בנפח 3.3 (טווין-טורבו) ו-5.0 ליטרים בתצורת V6 צילנדרים במנוע ה-3.3 ליטר ובתצורת V8 במנוע ה-5.0 ליטר, הם מספקים 365 כוחות סוס ב-6,000 סיבובים לדקה (במנוע ה-3.3 ליטר) ו-420 כוחות סוס ב-6,000 סיבובים לדקה (במנוע ה-5.0 ליטר). לכל המנועים והשווקים תיבת הילוכים אוטומטית בעלת שמונה הילוכים.
דור ראשון (שם קוד HI) > ג'נסיס G90L

ה-G90L היא גרסת הלימוזינה לגרסה הבסיסית שהוצגה לראשונה לשוק הקוריאני בשם ג'נסיס EQ900L במרץ 2016. היא ארוכה יותר ב-290 מ"מ וגבוה יותר ב-10 מ"מ ויש לה בסיס גלגלים ארוך יותר ב-290 מ"מ. היא כוללת את המנוע החזק ביותר בהיצע המנועים, מנוע בנזין V8 בנפח 5.0 ליטר המספק כ-425 כוחות סוס.
בפברואר 2019 עברה מתיחת פנים, שכללה עיצוב חדיש ושינוי שם ל-G90L במקום EQ900L גם בשוק הקוריאני. המנוע נשאר ללא שינוי.
דור ראשון (שם קוד HI) > מתיחת פנים שנת 2018

בנובמבר 2018 הציגה ג'נסיס את מתיחת הפנים ל-G90.עד לעכשיו (2018) שווקה בדרום קוריאה בשם EQ900 עם מתיחת הפנים שונה השם ל-G90 כמו בשאר העולם. הפעם החליפה ג'נסיס את כל לוחות המרכב החיצוניים של ה-G90 ועיצבה אותה חיצונית בצורה מאוד משמעותית ושדרגה את עיצוב פנים המכונית. בתחות ההנעה אין כל שינוי.
דור שני

ב-14 בדצמבר 2021 חשפה ג'נסיס את הדור השני. הדור החדש עבר שדרוג משמעותי בעיקר בעיצוב החיצוני והפנימי כאשר הדגם נושא את שפת העיצוב העדכני של החברה "dynamic elegance". שפת העיצוב הזאת משדרגת באמצעות יחידות תאורה ראשיות צרות במיוחד המצוידות בטכנולוגיית תאורה אדפטיבית מתקדמת (MLA) את הדגם. העיצוב הפנימי מודרני יותר והטכנולוגיה מתקדמת יותר. מול הנהג נמצא גלגל הגה חדש בעיצוב חדש, וכן שני מסכים בקוטר 12.3 אינץ' עבור לוח המחוונים ומערכת המולטימדיה החדשה (ccIC) אשר זכתה לממשק חדש ועדכני וחיבור קבוע לאינטרנט.
דור שני > מפרט טכני

בתחום ההנעה מציעה כרגע (2021 - 2022) מנוע בנזין אחד, מנוע בנזין V6 צילינדרים בנפח 3.5 ליטר טורבו המספק 380 כ"ס ומומנט מרבי של 54 קג"מ המתקבל בין 1,300- 4,500 סל"ד. תיבת 8 הילוכים אוטומטית ורוכשי הדגמים יוכלו לבחור מבין דגמי הנעה אחורית בלבד או כפולה
מכירות

נתוני המכירות בקנדה, ארצות הברית ודרום קוריאה לפי שנה.
| שנה | קנדה | ארצות הברית | דרום קוריאה |
| --- | --- | --- | --- |
| 2016 | 38 | 782 | 23,275 |
| 2017 | 92 | 4,398 | 5,015 |
| 2018 | 81 | 2,136 | 9,709 |
| 2019 | 82 | 2,239 | 17,542 |
| 2020 | 59 | 2,072 | 10,009 |
גלריה

מתיחת פנים 2018 (דור ראשון)
הערות שוליים

↑  ג'נסיס G90 החדשה נחשפת בקוריאה, באתר קארטיוב, ‏09 בדצמבר 2015
↑  2021 ג'נסיס G90 בישראל - מחיר החל מ-690,000 שקל, באתר קארטיוב, ‏28 בפברואר 2021
↑  ג'נסיס מציגה את ה- G90 לשוק האמריקאי, באתר קארטיוב, ‏10 באוגוסט 2016
↑  בן חסון, ג'נסיס G90 – מכונית ראשונה למותג היוקרה הקוריאני, באתר אוטו, ‏10 בדצמבר 2015
↑  ג'נסיס מקבלת יותר מ-4,300 הזמנות ל-G90 ב-24 שעות, באתר מוטור 1, ‏28 בנובמבר 2015
↑  יואל פלרמן, יורו NCAP – בכורה לג'נסיס, 5 כוכבים, באתר אוטו, ‏27 במאי 2021
↑  ג'נסיס EQ900L נחשף, ארוך יותר מרצדס מייבאך S-קלאס, באתר מוטור 1, ‏16 במרץ 2016
↑  ג'נסיס G90 לימוזינה היא התשובה של קוריאה למייבאך, באתר מוטור 1, ‏22 בפברואר 2019
↑  2019 ג׳נסיס G90 החדשה נחשפת - מתיחת פנים, באתר קארטיוב, ‏27 בנובמבר 2018
↑  2020 ג'נסיס G90 נחשף עם שינוי עיצוב מסיבי, באתר מוטור 1, ‏27 בנובמבר 2018
↑  cartube, ספינת דגל חדשה: 2022 ג'נסיס G90 החדשה נחשפת - cartube, באתר www.cartube.co.il
1 2  ג'נסיס G90 - נתוני מכירות בקנדה וארצות הברית, באתר goodcarbadcar
↑  ג'נסיס G90 - נתוני מכירות בדרום קוריאה, באתר יונדאי
| ג'נסיס מוטורס |
| --- | --- | --- |
| אישיים | וון הי לי - מנכ"ל החברה |  |
| כלי רכב נוכחיים | ג'נסיס G70 • ג'נסיס G80 • ג'נסיס G90 • ג'נסיס GV80 • ג'נסיס GV70 • ג'נסיס GV60 |  |
| אחר | יונדאי מוטור (חברת האם ומייסדת החברה) |  |
גבעת ארמדילו (אנטארקטיקה)

ערך זה עוסק בגבעה בארץ גרהאם שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 על שם:  ארמדיליים 
 גובה:  1,760 מ' 
 מיקום:  אזור הברית האנטארקטית,
 קואורדינטות:  68°07′00″S 66°22′00″W﻿ / ﻿68.1167°S 66.3667°W﻿ / -68.1167; -66.3667
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהגבעת ארמדילו(למפת חצי האי האנטארקטי רגילה) בסיס חנרל ברנרדו אוהיגינס ריקלמהגבעת ארמדילו(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעת ארמדילו(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעת ארמדילו
 
גבעת ארמדילו (באנגלית: Armadillo Hill) היא גבעה המכוסה בקרח בחלק הדרומי של מישור המימונט בארץ גרהאם שבאנטארקטיקה.
הגבעה מתנשאת לגובה של 1,760 מטרים מעל פני הים, ומתנשאת לגובה של 120 מטרים מעל מדף הקרח המקיף אותה.
הגבעה ממוקמת 7 קילומטרים מזרחית - דרומית-מזרחית לראשו של פיורד נני.
היסטוריה > גילוי הגבעה ומקור שמה

הגבעה מופתה לראשונה על ידי המשלחת הבריטית אל ארץ גרהאם בין השנים 1934–1937.
האזור נחקר מחדש בשנת 1940 על ידי משלחת מזחלות של התוכנית האנטארקטית של ארצות הברית, אשר קראה לגבעה "סואוטות'" (Sawtooth - שן המסור).
במפות סקר שטחי חסות איי פוקלנד, אשר סקר את האזור בין השנים 1946–1947 מופיעה הגבעה עם שמה הנוכחי (בשל צורתה הדומה לצידו של ארמדילו).
הערות שוליים

1 2 3 4 5 6 7  מידע גאוגרפי והיסטורי
ג'יימס טרקובסקי

ג'יימס אלן טרקובסקי (באנגלית: James Alan Tarkowski; נולד ב-19 בנובמבר 1992) הוא כדורגלן אנגלי המשחק בעמדת הבלם באברטון.
קריירה

טרקובסקי נולד במנצ'סטר, ושיחק במחלקת הנוער של בלקברן רוברס עד שעזב אותה בשנת 2008 ועבר לשחק במיין רואד החובבנית.
בשנת 2009 עבר לאולדהאם אתלטיק מהליגה האנגלית השלישית, והחל לשחק בקבוצת המילואים שלה. ב-22 בינואר 2011 ערך את הופעת הבכורה שלו בקבוצה הבוגרת, בניצחון 2–1 על ברנטפורד. במאי 2011 חתם על חוזהו המקצועני הראשון, כשחתם לשנתיים בקבוצה הבוגרת. ביוני 2013 האריך את חוזהו בשנתיים, אך בינואר 2014 עבר לברנטפורד, גם היא מהליגה השלישית, אחרי 89 הופעות ו-6 שערים באולדהאם.
ב-1 במרץ 2014 ערך את הופעת הבכורה שלו בברנטפורד בתיקו 0–0 עם קרלייל יונייטד, ובתום העונה העפיל עם הקבוצה לצ'מפיונשיפ. בתום העונה הבאה העפילה הקבוצה לפלייאוף העלייה לפרמייר ליג, אך הפסידה 1–5 במצטבר בצמד משחקי חצי גמר הפלייאוף נגד מידלסברו, ולא העפילה.
בינואר 2016 החלו שמועות על כך שטרקובסקי יעזוב את המועדון בחלון ההעברות, והוא אף סירב לשחק נגד ברנלי במשחק שנערך ב-15 בינואר, נענש על כך על ידי המועדון והתנצל על כך מאוחר יותר. עם זאת, טרקובסקי לא הופיע יותר במדי הקבוצה, וב-1 בפברואר 2016 עזב את המועדון לאחר שנתיים, 74 הופעות ו-4 שערים, וחתם על חוזה לשלוש עונות וחצי בברנלי, גם היא מהצ'מפיונשיפ.
טרקובסקי ערך את הופעת הבכורה שלו בקבוצה ב-20 בפברואר. כשהגיע לקבוצה היא הייתה במקום השלישי, ולאחר הגעתו הקבוצה לא הפסידה עד לתום העונה ועלתה לפרמייר ליג מהמקום הראשון בטבלה.
בעונתו הראשונה בפרמיירליג לא זכה להרבה הופעות, מפני ששני הבלמים הראשונים של הקבוצה היו בן מי ומייקל קין, אך זכה לשחק לסירוגין כשאחד מהשניים נפצע, ובתום העונה עבר קין לאברטון וטרקובסקי השתלב בהרכב.
ב-2 ביולי 2022 חתם באברטון. ב-6 באוגוסט ערך הופעת בכורה, בהפסד 0–1 לצ'לסי. ב-4 בפברואר 2023 כבש שער בכורה בניצחון 0–1 על ארסנל.
קריירה > קריירת נבחרות

טרקובסקי בחר לייצג את נבחרת אנגליה, אף על פי שיכול היה לייצג גם את נבחרת פולין.
ב-15 במרץ 2018 נבחר לראשונה לסגל נבחרת אנגליה, וב-27 במרץ ערך את הופעת הבכורה שלו בנבחרת, בתיקו 1–1 עם איטליה במשחק ידידות.
טרקובסקי תוכנן להצטרף לסגל הנבחרת המורחב למשחקי מונדיאל 2018, אך נאלץ להיעדר בשל ניתוח בקע.